open-index/open-wikipedia-markdown huggingface dataset:
ენ ჩემბერლენი

**ენ ჩემბერლენი** (; დ. 1883 — გ. 12 თებერვალი, 1967) — ნევილ ჩემბერლენის ცოლი 1911–1940 წლებში. ქმართან ერთად ეყოლა ორი შვილი. ენ ჩემბერლენი გარდაიცვალა 1967 წლის 12 თებერვალს.

## სქოლიო
კატეგორია:დაბადებული 1883
კატეგორია:გარდაცვლილი 12 თებერვალი
კატეგორია:გარდაცვლილი 1967
კატეგორია:გაერთიანებული სამეფოს პრემიერ-მინისტრების ცოლები
სელაფან რამანათანი

**სელაფან რამანათანი** (; დ. 3 ივლისი, 1924, სინგაპური — გ. 22 აგვისტო, 2016, სინგაპური; სახელს ჩვეულებრივ გამოიყენებენ შემოკლებით **ს. რ. ნათანი**) — სინგაპურელი პოლიტიკოსი, სინგაპურის პრეზიდენტი 1999-2011 წლებში. ეროვნებით ტამილი. 

სხვადასხვა დროს ეკავა თანამდებობები ქვეყნის საგარეო საქმეთა და შინაგან საქმეთა სამინისტროებში, სინგაპურის ეკონომიკურ კომპანიებში. 1988 წლი აპრილიდან სინგაპურის ელჩია მალაიზიაში, 1990 წლიდან 1996 წლამდე ელჩია აშშ-ში. 1999 წელს აირჩიეს სინგაპურის პრეზიდენტად. 2005 წელს აირჩიეს მეორე ვადით. 

გარდაიცვალა 2016 წლის 22 აგვისტოს.

## რესურსები ინტერნეტში
*Official website of The Istana and the President of the Republic of Singapore
*Official website of the President's Challenge 

## სქოლიო
კატეგორია:სინგაპურის პრეზიდენტები
კატეგორია:დაბადებული 3 ივლისი
კატეგორია:დაბადებული 1924
კატეგორია:გარდაცვლილი 22 აგვისტო
კატეგორია:გარდაცვლილი 2016
შერიფ თურგუთი

200px|thumb|right|შერიფ თურგუთი 2016 წელს

**შერიფ თურგუთი** () — თურქი ქალი ჟურნალისტი და პირველი სამხედრო კორესპონდენტი ქალი თურქეთში, ცნობილია ბოსნიის ომის გაშუქებით.

შერიფ თურგუთმა მიიღო მაგისტრის ხარისხი საერთაშორისო პოლიტიკაში ჯორჯ ვაშინგტონის უნივერსიტეტში, ამერიკის შეერთებული შტატები.

## კარიერა 
ომის კორესპონდენტობა მან მაშინ გადაწყვიტა, როდესაც ფოტომასალა იხილა ომარსკის ბანაკიდან, რომელიც სიკვდილის ბანაკი იყო ბოსნია და ჰერცეგოვინაში, შექმნილი და მართული სერბთა რესპუბლიკის არმიის მიერ, ბოსნიის ომის პირველ თვეებში. ბოსნიაში საკუთარი ნებით წავიდა, როგორც თავისუფალი ჟურნალისტი. თავდაპირველად გადაწყვეტილი ჰქონდა იქ ათი დღის გატარება, მაგრამ ბოსნიაში თითქმის ხუთი წლის განმავლობაში გაატარა, სადაც იგი შეესწრო ომის საშინელ მოვლენებს.

იგი თურქეთის ტელეარხ ATV ეთერში ბოსნიის ომზე საუბრისას აღნიშნა, რომ ომის დროს ასი ათასზე მეტი ადამიანი დაიღუპა, 1992 და 1995 წლებს შორის. თურგუთი აშუქებდა კოსოვოს ომს, ერაყის ომს და მრავალ სხვა კონფლიქტებს: ალჟირის სამოქალაქო ომს, დასავლეთ საჰარის ომს და ჩეჩნეთის მეორე ომის ჩათვლით. კოსოვოს ომის დროს, იგი ასევე დაეხმარა ემიგრანტებს, რომლებიც დასახლდნენ თურქეთში, აგრეთვე იძლეოდა ინფორმაციას მათ ნათესავებზე, რომლებიც კვლავ ცხოვრობდნენ კოსოვოში.

შარიფი სამ წელზე მეტი მუშაობდა, როგორც გაერთიანებული ერების საჯარო ინფორმაციის უფროსი ოფიცერი ცენტრალურ ლიბერიაში. ლიბერიის მეორე სამოქალაქო ომის დროს, იგი დამეგობრდა სხვა ომის კორესპონდენტებს ტიმ ჰიტჰირინგტონს ინგლისიდან და კრის ჰონდროს ამერიკიდან, რომელიც დაიღუპა 2011 წელს ლიბიის სამოქალაქო ომში.

## სქოლიო
კატეგორია:თურქი ჟურნალისტები
კატეგორია:ცოცხალი ადამიანები
სულთან სელიმ იავუზის ხიდი

**სულთან სელიმ იავუზის ხიდი** () — მესამე ხიდი ბოსფორის სრუტეზე. მდებარეობს სტამბოლის ჩრდილოეთით. ხიდს სახელი ეწოდა სულთან სელიმ I-ის (1512-1520 წწ.) პატივისცემის ნიშნად.

ხიდის მშენებლობა დაიწყო 2013 წელს და დასრულდა 2016 წლის მარტში. ხიდის ოფიციალური გახსნა მოხდა 2016 წლის 26 აგვისტოს. იგი არის მსოფლიოში ყველაზე დიდი დაკიდული ხიდი.

## სქოლიო
კატეგორია:თურქეთის ხიდები
კატეგორია:2016 წელს დაარსებულები თურქეთში
პანჩევო

**პანჩევო** () — ქალაქი სერბეთში. მდებარეობს ვოევოდინის ავტონომიურ მხარეში, სამხრეთ-ბანატის ოლქისა და პანჩევოს თემის ადმინისტრაციული ცენტრი. 2011 წლის მონაცემებით ქალაქში ცხოვრობს 76 203 კაცი. ბელგრადიდან დაშორებულია 14 კილომეტრით.

## ისტორია 
უძველესი სახელწოდება დასახლებისა, რომელიც მდებარეობდა მდინარე ტიმიშისა და დუნაის შერთების ადგილზე, იყო პანუკა. ისტორიის მანძილზე ამ სტრატეგიული ადგილის მფლობელები (რომაელები, კელტები, ჰუნები, ვარები, სლავები, უნგრელები, თატრები, თურქები, გერმანელები) უცვლიდნენ სახელს დასახლებულ პუნქტს და მისი მნიშვნელობაც იცვლებოდა. X საუკუნეში ქალაქს ერქვა პანუცეა ან პანუჩა, XII საუკუნეში — ბანსიფი, XV საუკუნეში — პანჩელი და პენსეი, XVII საუკუნეში — პაიჩოვა და ბანჩოვა, XVIII საუკუნის დასაწყისში — ჩომბა. 

პირველად მოიხსენიება 1153 წელს, როგორც სავაჭრო ქალაქი. XV საუკუნეში ქალაქი დაიპყრეს ოსმალებმა და მათი მმართველბის ქვეშ დარჩა 1716 წლამდე. შემდეგ შევიდა ავსტრია-უნგრეთის შემადგენლობაში. 1918 წელს შევიდა იუგოლსავიის შემადგენლობაში და ეწოდა თანამედროვე სახელი. 1999 წელს არაერთხელ დაბომბა ნატოს ავიაციამ. 

## გალერეა 

ფაილი:Pancevo-church of assumption-1.jpg|მიძინების ეკლესია
ფაილი:Pancevo-roman catholic church.jpg|კათოლიკური ეკლესია
ფაილი:Pančevo,_Evangelical_church.jpg|ევანგელისტური ეკლესია
ფაილი:Museum Pancevo-1.jpg|ეროვნული მუზეუმი

## რესურსები ინტერნეტში
* The local entertaiment portal Pancevo Online 
* The local radio television station
* Official local government site
* South Banat district portal K-013 with all informations from Pancevo and region.(serbian,english...)
* Pančevo web portal - Provides all city information's
* Pancevo on the internet
* The unofficial pancevo site 
* The local newspaper "Pančevac"

კატეგორია:სერბეთის ქალაქები
ენდრიუ ბონარ ლოუ

მინი|ენდრიუ ბონარ ლოუ.
**ენდრიუ ბონარ ლოუ** (; დ. 16 სექტემბერი, 1858 — გ.  30 ოქტომბერი, 1923) — ბრიტანელი პოლიტიკოსი, კონსერვატორი დეპუტატი და სახელმწიფო მოღვაწე. იგი ბრიტანეთის ერთადერთი პრემიერ-მინისტრი იყო, რომელიც კოლონიაში დაიბადა (ნიუ-ბრანსუიკი, კანადა)

## სქოლიო 
კატეგორია:გაერთიანებული სამეფოს პრემიერ-მინისტრები
კატეგორია:დაბადებული 16 სექტემბერი
კატეგორია:დაბადებული 1858
კატეგორია:გარდაცვლილი  30 ოქტომბერი
კატეგორია:გარდაცვლილი 1923
კოდრეანკა

**კოდრეანკა** () — სოფელი მოლდოვაში, სტრეშენის რაიონში. მდებარეობს ზღვის დონიდან 149 მეტრზე. 2004 წლის მონაცემებით, მოსახლეობა 2 066 ადამიანს შეადგენდა.

## იხილეთ აგრეთვე 
* მოლდოვის ადმინისტრაციული დაყოფა
* სტრეშენის რაიონი

## რესურსები ინტერნეტში 
* მოლდოვის მოსახლეობის 2004 წლის აღწერის მონაცემები

კატეგორია:სტრეშენის რაიონის სოფლები
შაფაქ ფავეი

**შაფაქ ფავეი** (; დ. 10 ივლისი 1976, ანკარა, თურქეთი) — თურქი დიპლომატი, მიმომხილველი და პოლიტიკოსი. თურქეთის დიდი ეროვნული ასამბლეის წევრი ძირითადი ოპოზიციური სახალხო რესპუბლიკური პარტიიდან (CHP). წარმოადგენს სტამბოლის პროვინციას. იგი არის პირველი ინვალიდი ქალბატონი არჩეული თურქეთის პარლამენტში, გაერთიანებული ერების შეზღუდული შესაძლებლობის მქონე პირთა უფლებათა კომიტეტის წევრი. 2012 წელს, ფავეიმა მიიღო აშშ-ის სახელმწიფო დეპარტამენტის საერთაშორისო მამაც ქალთა ჯილდო.

## ბიოგრაფია 
ფავეი დაიბადა 1976 წლის 10 ივლისს, ანკარაში, შაჰინ და აიშე იონალის ოჯახში, რომელიც ცნობილი მწერალი და ჟურნალისტია. 1994 წელს, მეუღლესთან ერთად გადავიდა შვეიცარიაში, რომ შეესწავლა ხელოვნება და ფილმის ხელოვნება. 1996 წელს, ციურიხში მატარებლის ავარიაში მოყვა, სადაც დაკარგა მარცხენა მკლავი და მარცხენა ფეხი. ერთი წლის შემდეგ გადავიდა ლონდონში, განათლების გაგრძელების მიზნით. სწავლობდა საერთაშორისო ურთიერთობებს ვესტმინსტერის უნივერსიტეტში და დაასრულა ასპირანტურა ლონდონის ეკონომიკის სკოლაში.

## კარიერა 
ფავეი მუშაობდა გაეროს ლტოლვილთა უმაღლესი კომისრის ოფისში, სადაც პასუხისმგებელი იყო საგარეო ურთიერთობათა და ჰუმანიტარული დახმარების საკითხებში ისეთ ქვეყნებში, როგორიცაა ალჟირი, ეგვიპტე, ირანი, ლიბანი და სირია. მუშაობდა UNHCR ცენტრალური ევროპის პრეს-სპიკერად უნგრეთში და მოგვიანებით, როგორც ადამიანის უფლებათა დაცვის სახელშეკრულებო ორგანოს მდივნად გაეროს ადამიანის უფლებათა დაცვის უმაღლესი კომისარის ოფისში.

მუშაობდა მიმომხილველად სტამბოლის სომხურ-თურქულ ორენოვან ყოველკვირეული გაზეთში *Agos* და სამი წიგნის ავტორია. განახორციელა ერთობლივი პროექტები ჰარვარდის უნივერსიტეტთან, ლონდონის ხელოვნების სამეფო აკადემიასთან და ნორვეგიის დიზაინის საბჭოსთან ერთად ინკლუზიურ/უნივერსალურ დიზაინზე და იძულებით გადაადგილებულ პირებთან. წიგნი *13 Numaralı Peron* (13 ნომრიანი პლატფორმა), რომელიც მოგვითხრობს მატარებლის ავარიის გამოცდილებას, დაწერილი დედამისთან, აიშე იონალთან ერთად, გახდა საუკეთესო გამყიდვადი წიგნი თურქეთში. თანამშრომლობდა მწერალთან და ნობელის მშვიდობის პრემიის ლაურეატთან შირინ ებადისთან, წიგნზე „ლტოლვილთა უფლებები ირანში“.

მას შემდეგ, რაც თხუთმეტი წელი საზღვარგარეთ ცხოვრობდა, 2011 წელს ფავეიმ დაბრუნდა თურქეთში და გახდა პარლამენტარი. ფავეიმ დატოვა თავისი პოზიცია გაეროში 2012 წელს, როდესაც იგი აირჩიეს სტამბოლის პროვინციის დეპუტატად რესპუბლიკური პარტიიდან, ამით ფავეი გახდა პირველი შეზღუდული შესაძლებლობების მქონე ქალი დეპუტატი თურქეთის პარლამენტში.

## ჯილდოები 
* საერთაშორისო მამაც ქალთა ჯილდო - აშშ-ის სახელმწიფო დეპარტამენტი.
* გამორჩეული ახალგაზრდა პირის მსოფლიო ჯილდო - ახალგაზრდების საერთაშორისო პალატა.
* 2014 წლის სეკულარისტი - გაერთიანებული სამეფოს სეკულარისტა ასოციაცია.

## სქოლიო
კატეგორია:დაბადებული 1976
კატეგორია:თურქი დიპლომატები
კატეგორია:თურქი ქალი პოლიტიკოსები
კატეგორია:თურქი ჟურნალისტები
კატეგორია:დაბადებული 10 ივლისი
კატეგორია:თურქეთის დიდი ეროვნული ასამბლეის XXIV მოწვევის წევრები
კატეგორია:თურქეთის დიდი ეროვნული ასამბლეის XXV მოწვევის წევრები
კატეგორია:თურქეთის დიდი ეროვნული ასამბლეის XXVI მოწვევის წევრები
კატეგორია:ცოცხალი ადამიანები
კატეგორია:ანკარაში დაბადებულები
ბრიტანული ტოგოლენდი

**ბრიტანული ტოგოლენდი**, ოფიციალურად **ტოგოლენდის მანდატის ტერიტორია** და მოგვიანებით **ტოგოლენდის სამეურვეო ტერიტორია** — გაერთიანებული სამეფოს ადმინისტრაციის ქვეშ მყოფი ტერიტორია დასავლეთ აფრიკაში. ის 1916 წელს პირველი მსოფლიო ომის დროს გერმანიის იმპერიის პროტექტორატ ტოგოლენდის ორ ფრანგულ და ბრიტანულ ნაწილად გაყოფის შედეგად წარმოიქმნა. თავდაპირველად ის იყო ერთა ლიგის B მანდატის ტერიტორია. 1922 წელს ბრიტანული ტოგოლენდი სამართავად ბრიტანეთის იმპერიას გადაეცა, ხოლო ფრანგული ტოგოლენდი (დღევანდელო ტოგო) საფრანგეთს.

1957 წლის 6 მარტს გაერთიანებული სამეფოს მთავრობამ წერილობით მომართა გაეროს გენერალურ მდივანს სადაც ნათქვამი იყო, რომ განას 1956 წლის დამოუკიდებლობის აქტის საფუძველზე ოქროს ნაპირის შემადგენლობაში შემავალი ტოგოლენდის სამეურვეო ტერიტორია განას დამოუკიდებელი ერთეული ხდებოდა.

## სქოლიო 
კატეგორია:აფრიკის ყოფილი ქვეყნები
კატეგორია:განის ისტორია
კატეგორია:ტოგოს ისტორია
საგამი

**საგამი** ― მდინარე თიანეთის მუნიციპალიტეტში, მდინარე ივრის მარცხენა შენაკადი. სათავე აქვს კახეთის ქედის დასავლეთ კალთაზე. საგამის ნაპირებზეა სოფლები ხაიშო, ჭიაურა, ჩაბანო და ახალსოფელი.

## სქოლიო
კატეგორია:მცხეთა-მთიანეთის მხარის მდინარეები
კატეგორია:ივრის შენაკადები
ამსტერდამ-ზეიდოსტი

**ამსტერდამ-ზეიდოსტი** (სამხრეთ-აღმოსავლეთ ამსტერდამი) — ნიდერლანდების დედაქალაქის ამსტერდამის ერთ-ერთი რაიონი, რომელიც ცენტრიდან სამხრეთ-აღმოსავლეთით მდებარეობს. აქ მდებარეობს ოთხი საცხოვრებელი უბანი: Bijlmermeer, Venserpolder, Gaasperdam და Driemond, ზეიდოსტში ასევე მდებარეობს საფეხბურთო კლუბ ამსტერდამის აიაქსის და ნიდერლანდების ეროვნული საფეხბურთო ნაკრების სტადიონი — ამსტერდამ არენა.

ამსტერდამ-ზეიდოსტი არ ესაზღვრება ამსტერდამის არცერთ რაიონს. 2013 წლის აღწერის მიხედვით რაიონში ცხოვრობს 80 000 ადამიანზე მეტი.

## ტრანსპორტი 
რაიონს ემსახურება ავტობუსები, მეტრო და სარკინიგზო სერვისი.

## უბნები 
* Bijlmermeer
* Venserpolder
* Gaasperdam
* Driemond

## რესურსები ინტერნეტში
* 
* ამსტერდამ-ზაუთოსთის ოფიციალური ვებ-გვერდი 

## სქოლიო
კატეგორია:ამსტერდამის რაიონები
დაკარგული ბატალიონი (პირველი მსოფლიო ომი)

მინი|250პქ|დაკარგული ბატალიონის მონუმენტი არგონის ტყეში, საფრანგეთი.
**დაკარგული ბატალიონი ** — ამერიკის შეერთებული შტატების 77-ე დივიზიის ცხრა კომპანიის სახელწოდება, დაახლოებით 554 ჯარისკაცი, რომელიც 1918 წლის ოქტომბერში ამერიკული ძალების მიერ არგონის ტყეზე განხორციელებული იერიშის დროს გერმანული ძალების ალყაში აღმოჩნდა. 

საბრძოლო მოქმედებების დროს დაახლოებით 197 ჯარისკაცი დაიღუპა, 150 უგზო-უკვლოდ დაიაკრგა ან ტყვედ ჩავარდა. გადარჩა მხოლოდ 194 ჯარისკაცი. დაკარგულ ბატალიონს მაიორი ჩარლზ უაიტ უიტლზი მეთაურობდა. 2 ოქტომბერს, ბატალიონმა არგონის ტყეზე სწრაფი იერიში მიიტანა. მათ ეგონათ, რომ მარცხენა ფლანგს ფრანგული ძალები აკონტროლებდნენ, მარჯვენა ფლანგიდან კი ორი ამერიკული ერთეული, მათ შორის 92-ე დივიზია, უჭერდა მხარს. მაიორმა უიტლზიმ არ იცოდა, რომ ფრანგული ძალები შეფერხდნენ. ამერიკული დივიზიები უკანა ხაზისკენ გადაადგილდნენ და ბატალიონი გერმანელების ალყაში აღმოჩნდა. ექვსი დღის განმავლობაში გერმანელები დივიზიას უტევდნენ, მაგრამ ვერ გატეხეს. გერმანელი მეთაურები მიხვდნენ, რომ ეს პატარა ამერიკული დივიზია მათი მთელი ხაზის თანასწორი იყო. 

ბატალიონი ბევრ გაჭირვებას განიცდიდა.ჯარისკაცებს საკვები შემოაკლდათ, წყლის მოპოვება კი მხოლოდ ახლომდებარე ნაკადულიდან, მტრის ცეცხლის ქვეშ ცოცვით იყო შესაძლებელი. დივიზიას საბრძოლო მასალაც გამოელია და ჯარისკაცები იძულებული გახდნენ ტყვიები დახოცილი მეომრების ახლო-მახლოს ეძებნათ. შტაბთან კომუნიკაციის დაუმყარებლობის გამო, ყველაფერს ისიც დაემატა, რომ ბატალიონი საკუთარმა არტილერიამ დაბომბა. უიტლზის გაგზავნილი შიკრიკები ან დაიკარგნენ, ან გერმანელებს ჩაუცვივდნენ ტყვედ. შტაბთან კომუნიკაციის ერთადერთი საშუალება საბრძოლო მტრედები იყო. 4 ოქტომბერს, სამარცხვინო ინციდენტის გამო ბატალიონის კოორდინატბი არასწორად გადაიცა. ცეცხლის შეწყვეტის ბრძანება ერთ-ერთმა მტრედმა, შერ ამიმ, მიიტანა: 

მიუხედავად ამისა, ბატალიონმა შეძლო პოზიციის დაცვა, დანაკარგების მიუხედავად, გაარღვია გერმანიის ხაზი, რამაც გერმანელები იძულებული გახადა უკან დაეხიათ.

## იხილეთ აგრეთვე
* არგონის ტყის ბრძოლა
* შერ ამი

## ლიტერატურა
* Frisbee, John. "Valor: Valley of Shadow". Air Force Magazine (December 1984):183.
* Holman, John. "Lieut.-Col. Charles W. Whittlesey". National Service (January 1919): 21, 62.
* Johnson, Thomas M., and Fletcher Pratt. *The Lost Battalion*. Lincoln: University of Nebraska Press, 2000. ISBN 0803276133
* Klausner, Julius Jr. *Company B, 307th Infantry: Its History, Hono
* Adler, Julius Ochs (ed.). *History of the Seventy Seventh Division, August 25th. 1917 - November 11th. 1918''. New York: The 77th Division Association, 1919. Pages 199-207 are devoted to a description of the “Lost Battalion”.

## რესურსები ინტერნეტში
*Pictures of the area in 2005 by Martin Galle 
*Personal account of private Ralph E. John 
*Website for the movie 
*The IMDB page

## სქოლიო
კატეგორია:პირველი მსოფლიო ომი
კატეგორია:პირველი მსოფლიო ომის ბრძოლები
კატეგორია:1918
Awwwards

**Awwwards** (Awwwards Online SL) —  პროფესიონალური ვებ-დიზაინისა და ვებ-პროგრამირების შემფასებელი ორგანიზაცია. awwwards-ი აჯილდოებს ორ კატეგორიაში: საუკეთესო დიზაინი და საუკეთესო პროგრამირება. ვებ-დიზაინის შეფასება ხდება საიტზე -  awwwards.com-ზე. წლის საუკეთესო დიზაინის/პროგრამირების არჩევა ხდება Awwwards კონფერენციაზე, რომელიც სხვადასხვა ქვეყნებში ტარდება. 
Awwwards დაარსდა 2009 წელს და მისი სათაო ოფისი მდებარეობს ესპანეთში, ქალაქ ვალენსიაში.

## ცნობილი გამარჯვებულები
გამარჯვებულებს შორის არის ისეთი ცნობილი კომპანიების საიტები როგორიც არის: მერსედეს-ბენცი, Warner Bros., Volkswagen და Google.

## რესურსები ინტერნეტში
*

## სქოლიო 
კატეგორია:ინტერნეტ ჯილდოები
იოანა ქუჩურადი

**იოანა ქუჩურადი** (; დ. 4 ოქტომბერი 1936, სტამბოლი, თურქეთი) — თურქი ფილოსოფოსი. თურქეთის ფილოსოფოსთა საზოგადოების პრეზიდენტი და მალთეფეს უნივერსიტეტის სრული განაკვეთის აკადემიკოსი.

## ბიოგრაფია 
წარმოშობით ბერძენი ქუჩურადი დაიბადა 1936 წლის 4 ოქტომბერს, სტამბოლში, თურქეთი. 1954 წელს სტამბოლში *ზაპეიონის გოგონებისთვის ბერძნული გიმნაზიის* დასრულების შემდეგ, იგი სწავლობდა ფილოსოფიას სტამბოლის უნივერსიტეტში, რომელიც 1959 წელს ხელოვნების ბაკალავრის ხარისხით დაამთავრა. 1965 წელს მოიპოვა ფილოსოფიის დოქტორის ხარისხი ამავე უნივერსიტეტში. იოანა ქუჩურადი მუშაობდა ასისტენტ პროფესორად თავის მშობლიურ და ერზურუმის ათათურქის უნივერსიტეტში.

იგი დამფუძნებელი და ხელმძღვანელია ჰაჯეთეფეს უნივერსიტეტის ფილოსოფიის დეპარტამენტის, სადაც იგი ასევე ასწავლიდა ფილოსოფიას, როგორც ფილოსოფიის პროფესორი. 1997-2005 წლებში, ქუჩურადი ჰაჯეთეფეს უნივერსიტეტში ადამიანის უფლებათა და ფილოსოფიის კვლევითი ცენტრის დამფუძნებელი დირექტორი იყო. 1998 წლიდან იუნესკოს ფილოსოფიის კათედრის მფლობელია. 2006 წლიდან ქუჩურადი ასწავლის ფილოსოფიას და არის  მალთეფეს უნივერსიტეტის ადამიანის უფლებათა და ფილოსოფიის კვლევითი ცენტრის დირექტორი.

## თანამდებობები 
იოანა ქუჩურადი 1998 წლიდან ჰაჯეთეფეს უნივერსიტეტის იუნესკოს ადამიანის უფლებათა და ფილოსოფიის კათედრის მფლობელია, ხოლო 2009 წლიდან ამავე უნივერსიტეტის ფილოსოფიის კათედრის დირექტორია.

1959 წლიდან მუშაობდა სტამბოლის, ათათურქის, ჰაჯეთეფესა და იედითეფეს უნივერსიტეტებში.

## ჯილდოები 
ქუჩურადიმ მიიღო უამრავი ჯილდო, მათ შორის:
* Goethe-Medaille (1996)
* დოქტორის წოდება, კრეტას უნივერსიტეტი, საბერძნეთი (1996)
* თურქეთის მეცნიერებათა აკადემიის ჯილდო (1996)
* ჰაჯეთეფეს უნივერსიტეტის პრემია მეცნიერულ მიღწევებში (1994-1995 და 1995–1996 აკადემიური წელი)
* დოქტორის წოდება, რიკარდო პალმას უნივერსიტეტი, ლიმა, პერუ (2000)
* თურქეთის ჟურნალისტთა ასოციაციის პრემია *პრესის თავისუფლება 1999* (2000)
* იუნესკოს არისტოტელეს მედალი (2003)

## რესურსები ინტერნეტში
* თურქეთის ფილოსოფოსთა საზოგადოების ოფიციალური ვებ-გვერდი

## სქოლიო
კატეგორია:დაბადებული 1936
კატეგორია:თურქი ფილოსოფოსები
კატეგორია:თურქი მეცნიერები
კატეგორია:თურქი აკადემიკოსები
კატეგორია:ცოცხალი ადამიანები
კატეგორია:სტამბოლში დაბადებულები
ვესტპორტი

**ვესტპორტი** — ნიდერლანდების დედაქალაქ ამსტერდამის ერთ-ერთი რაიონი (stadsdeel), რომელიც ქალაქის ჩრდილო-დასავლეთ მხარეს მდებარეობს. ვესტპორტი ყველაზე ნაკლებად დასახლებული რაიონია, სადაც 2010 წლის აღწერის მიხედვით მხოლოდ 400 ადამიანი ცხოვრობს. დანარჩენი ტერიტორია მოიცავს ამსტერდამის პორტს, ნავსადგურს და ქალაქის ინდუსტრიულ მხარეს. აქ არის განთავსებული 1500-ზე მეტი კომპანია, სადაც 45 000 ადამიანი არის დასაქმებული.

რაიონს ჩრდილოეთიდან ესაზღვრება ჩრდილოეთის ზღვის არხი. ასევე ესაზღვრება ამსტერდამ-ნიუ-ვესტი, ამსტერდამ-ვესტი და Haarlemmerliede en Spaarnwoude-ის მუნიციპალიტეტი.

## სქოლიო
კატეგორია:ამსტერდამის რაიონები
Foxconn

**Hon Hai Precision Industry Co., Ltd.,** დარეგისტრირებულია, როგორც **Foxconn Technology Group** — ტაივანური მრავალეროვნული ელექტრონიკის კონტრაქტული მწარმოებელი კომპანია, რომელიც მდებარეობს სინბეიში, ტაივანი. Foxconn არის მსოფლიოში ელექტრონიკის ყველაზე მსხვილი კონტრაქტული მწარმოებელი და მესამე ყველაზე მსხვილი ტექნოლოგიური კომპანია შემოსავლების მხვრივ.

Foxconn ძირითადად დაკავებულია კონტრაქტული წარმოებით და მისი კლიენტები არიან ამერიკული, ფინური, იაპონური და კანადური ელექტრონული და ტექნოლოგიური კომპანიები. მას მონაწილეობა მიღებული აქვს ისეთი პროდუქტების შექმნაში, როგორებიცაა BlackBerry, iPad, iPhone, iPod, Amazon Kindle , PlayStation 4, PlayStation 3, Xbox One, Nokia, Wii U და Nintendo 3DS.

Foxconn დაარსდა 1974 წელს ტერი გოუს მიერ, როგორც ელექტრონული კომპონენტების მწარმოებელი. კომპანიის წლიური ბრუნვა 132.54 მილიარდ აშშ დოლარს შეადგენს. მას აქვს ქარხნები აზია, ევროპა, ბრაზილიასა და მექსიკაში და მსოფლიოს მასშტაბით ჰყავს 1.3 მილიონზე მეტი თანამშრომელი.
## ლიტერატურა
*  
* 
* 
* 

## რესურსები ინტერნეტში
*  

## სქოლიო
კატეგორია:Foxconn
კატეგორია:ტაივანის ელექტრონული კომპანიები
კატეგორია:მობილური ტელეფონების მწარმოებელი კომპანიები
კატეგორია:ელექტრონული კომპანიები დაარსებული 1974 წელს
კატეგორია:მწარმოებელი კომპანიები დაარსებული 1974 წელს
ანკარის ხელოვნებისა და ქანდაკების სახელმწიფო მუზეუმი

**ანკარის ხელოვნებისა და ქანდაკების სახელმწიფო მუზეუმი** () — მუზეუმი, მიძღვნილი სახვით ხელოვნებისა და ქანდაკებებს ანკარაში, თურქეთი. შეიქმნა 1927 წელს არქიტექტორ არიფ ჰიქმეთ ქოიუნოღლუს მიერ და აიგო 1927-1930 წლებს შორის, როგორც *Türkocağı* შენობა, ხოლო მუზეუმის იდეა ეკუთვნის თურქეთის რესპუბლიკის დამაარსებელსა პირველ პრეზიდენტს მუსტაფა ქემალ ათათურქს. იგი მდებარეობს ეთნოგრაფიულ მუზეუმთან და ანკარის მდიდარ სახლებთან ახლოს, სადაც დღემდე დაცულია თურქეთის მე-19 საუკუნის ბოლოს ხელოვნების მდიდარი კოლექცია. ასევე არსებობს საგამოფენო დარბაზები სტუმრებისთვის.

1980 წელს მუზეუმი გაიხსნა სარესტავრაციო სამუშაოებების შემდეგ. დღეს, მუზეუმი ხელოვნების ცენტრია, სადაც გამოფენილია ყველაზე გამორჩეული მხატვრების ნამუშევრები, ვინც ითამაშა მნიშვნელოვანი როლი თურქული მხატვრობის და ქანდაკების განვითარებაში. გარდა ამისა, აქ არის პლასტიკური ხელოვნების ნამუშევრების კოლექციები, რომელიც ასახავს, თუ როგორ ჩამოყალიბდა და განვითარდა თურქული პლასტიკური ხელოვნება, ასევე მისი კლასიფიკაცია. მდიდარია მუზეუმის პლასტიკური ხელოვნების ბიბლიოთეკა, რომელიც ივსება ამ სფეროში მომუშავე თურქი და უცხოელი მხატვრების ანგარიშზე.

thumb|left|ათათურქი მუზეუმის გახსნისას.

სახვითი ხელოვნების დაცვა, რომელიც არის ერთ-ერთი ყველაზე მნიშვნელოვანი პასუხისმგებლობა მუზეუმის სასწავლო პროცესთან ერთად, არის უპირატესი და იმართება სპეციალური ღონისძიებები, რათა უზრუნველყოს ნიმუშის დაცვა ტემპერატურისგან, ტენიანობისგან და სხვა სირთულეებისგან. ნებისმიერი დაზიანება ან სიძველე, რომელიც შეიძლება მოხდეს მიუხედავად დაცვის ღონისძიებებისა, შეიძლება აღდგეს ექსპერტების მიერ სპეციალურ ლაბორატორიაში, რომელიც შეიქმნა, როგორც ცალკე განყოფილება მუზეუმში.

1980 წელს და მომდევნო წლებში შენობის რესტავრაციის პროცესში, კიდევ ერთი მნიშვნელოვანი პუნქტი, რომელსაც ყურადღება დაეთმო იყო: ფერწერა, ქანდაკება და კერამიკა, რომელიც ემსახურება მხატვრებს, როგორც მოყვარულებს ისე პროფესიონალებს. მუზეუმს კვლავ ჩაუტარდა რესტავრაცია 2011 წელს, როდესაც გაიზარდა საგამოფენო სივრცეები, აღდგა სახურავი და მიიღეს უსაფრთხოების ზომები.

რაც შეეხება უსაფრთხოების ზომებს, შენობა აღჭურვილია კამერებით, ულტრაბგერითი და სახანძრო სიგნალიზაციის სისტემებით.

მუზეუმში ტარდება სპეციალური სემინარები თურქული დეკორატიული ხელოვნების, კერამიკის და მოქანდაკეობის.

## სქოლიო
კატეგორია:თურქეთის ეროვნული მუზეუმები
კატეგორია:მუზეუმები ანბანის მიხედვით
ონეშტი (სტრეშენის რაიონი)

**ონეშტი** () — სოფელი მოლდოვაში, სტრეშენის რაიონში. მდებარეობს ზღვის დონიდან 89 მეტრზე. 2004 წლის მონაცემებით, მოსახლეობა 924 ადამიანს შეადგენდა.

## იხილეთ აგრეთვე 
* მოლდოვის ადმინისტრაციული დაყოფა
* სტრეშენის რაიონი

## რესურსები ინტერნეტში 
* მოლდოვის მოსახლეობის 2004 წლის აღწერის მონაცემები

კატეგორია:სტრეშენის რაიონის სოფლები
Nintendo 3DS

**Nintendo 3DS** , აბრევიატურა 3DS) — პორტატიული ვიდეო თამაშების კონსოლი, რომელსაც აწარმოებს იაპონური კომპანია Nintendo. 3DS-ს შეუძლია სტერეოსკოპიური 3D ეფექტის გამოსახვა ეკრანზე 3D სათვალეებისა თუ რაიმე სახის დამატებითი აქსესუარების გარეშე. ნინტენდომ კონსოლი დაანონსა 2010 წლის მარტს და ოფიციალურად დაადასტურა 2010 წლის E3-ის-ის კონფერენციაზე. ეს არის Nintendo DS-ის მემკვიდრე და კონკურენციას უწევს PlayStation Vita-ს. 

კონსოლი მომხმარებლებს სთავაზობს სიახლეებს: კომუნიკაციის სისტემები StreetPass და SpotPass, დამატებითი რეალობა, რომელიც იყენებს 3D კამერას და ასევე ვირტუალური კონსოლი, რაც იძლევა მისი წინამორბედი კონსოლების თამაშების გადმოწერისა და თამაშის საშუალებას. იგი ასევე აღჭურვილია სხვადასხვა აპლიკაციებით, მათ შორის არის: ონლაინ დისტრიბუციის მაღაზია Nintendo eShop, სოციალური ქსელი Miiverse, ინტერნეტ ბრაუზერი Netflix და ვიდეო ჰოსტინგის სერვისები, Hulu Plus და Youtube და ა.შ.

კონსოლი პირველად გამოვიდა იაპონიაში 2011 წლის 26 თებერვალს, ხოლო მსოფლიოს მასშტაბით გაყიდვები დაიწყო 2011 წლის მარტის თვეში. 6 თვის შემდეგ, 2011 წლის 28 თებერვალს ნინტენდომ კონსოლის ფასი 249 დოლარიდან 169 დოლარამდე დაწია. კომპანია მყიდველს, იმ შემთხვევაში თუ კონსოლს თავდაპირველ ფასში შეიძენს, უფასოდ სთვაზობს Nintendo Entertainment System-ის და Game Boy Advance-ის ათ თამაშს, Nintendo eShop-ის მეშვეობით. ამ სტრატეგიის წყალობით კონსოლი გახდა პოპულარული და გაყიდვების კუთხით იგი იქცა ნინტენდოს ერთ-ერთ ყველაზე წარმატებულ პროდუქტად. 2016 წლის 30 ივნისის მონაცემით, 3DS-ის გაყიდვებმა 59.79 მილიონ ეგზემპლარს მიაღწია.

კონსოლის წარმატებამ განაპირობა მისი დიზაინის სახეცვლილება და 2012 წლის ივლისში გამოვიდა Nintendo 3D XL, რომელიც ორიგინალთან შედარებით არის ზომით ფართე და დიდი ეკრანი აქვს. 2013 წლის ოქტომბერში დასავლური ბაზრისთვის გამოიცა Nintendo 2DS, რომელსაც არ გააჩნია 3D ფუნქცია. New Nintendo 3DS-ს, გამოსული 2014 წლის ოქტომბერში, XL-ს აქვს გაუმჯობესებული პროცესორი, ანალოგის მეორე ჩხირი, დამატებითი ღილაკები, დახვეწილი კამერა და სხვა მახასიათებლები.

## გალერეა

ფაილი:Nintendo-3DS-XL-angled.jpg|Nintendo 3DS XL
ფაილი:Nintendo-2DS-angle.jpg|Nintendo 2DS
ფაილი:New_Nintendo_3DS.png|New Nintendo 3DS
ფაილი:Nintendo-3DS-AquaOpen.jpg|Nintendo 3DS

## რესურსები ინტერნეტში
* Nintendo 3DS-ის ოფიციალური საიტი 
* Nintendo 3DS-ჩრდილო ამერიკული საიტი 
* Nintendo 3DS-ის ევროპული საიტი
* Nintendo 3DS-ის ავსტრალიური საიტი 

## სქოლიო
კატეგორია:2010-იანი წლების სათამაშოები
კატეგორია:მერვე თაობის ვიდეო თამაშების კონსოლები
კატეგორია:პორტატიული ვიდეო თამაშების კონსოლები
კატეგორია:IQue-ის კონსოლები
კატეგორია:Nintendo 3DS
კატეგორია:2011 წელს წარმოდგენილი პროდუქტები
კატეგორია:Nintendo-ს კონსოლები
ქართული კალიგრაფია

-ის სიგელი.]]
**ქართული კალიგრაფია** — ქართული ენის წერის კალიგრაფიული ხელოვნება მისი საკუთარი სამსახოვანი ქართული დამწერლობის მეშვეობით. საქართველოს გააჩნია მდიდარი კალიგრაფიული სკოლა და ტრადიცია რომელიც საუკუნეების განმავლობაში ჩამოყალიბდა. ქრისტიანობამ და ქართულზე ნათარგმნმა სასულიერო ლიტერატურამ უდიდესი როლი ითამაშა მის დახვეწაში.

## სქოლიო
კატეგორია:ქართული კალიგრაფია
გუაპარაკი

**გუაპარაკი** () — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 200 მეტრზე. მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ აიმორესის შემადგენლობაში.

2010 წლის მონაცემებით, მოსახლეობა 4 680 ადამიანს შეადგენდა, მოსახლეობის სიმჭიდროვე 20,64 კმ²-ზე. ფართობი 226 750 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
მოსაქცევი

**მოსაქცევი** — ისტორიული სოფელი სამხრეთ საქართველოში, ახლანდელი სოფელ აწყურის (ახალციხის მუნიციპალიტეტი) აღმოსავლეთით, მდინარე მტკვრის მარჯვენა ნაპირზე. მდინარე მტკვრის მეორე ნაპირზე მდებარეობს შუა საუკუნეების სლესის ციხე, რომელსაც ასევე მოქცევის ციხედაც მოიხსენიებენ.

## იხილეთ აგრეთვე 
* სლესის ციხე

## რესურსები ინტერნეტში
* ჯეოლენდი - ფიზიკური რუკა 

კატეგორია:ახალციხის მუნიციპალიტეტის ისტორიული სოფლები
კუნენეს პროვინცია

**კუნენეს პროვინცია** () — ანგოლის პროვინცია, რომლის ადმინისტრაციული ცენტრია — ქალაქი ონჯივა.

## გეოგრაფია 
კუნენეს პროვინცია მდებარეობს ანგოლის უკიდურეს სამხრეთში. მისგან ჩრდილოეთით მდებარეობს უილის პროვინცია, დასავლეთით — ნამიბეს პროვინცია, აღმოსავლეთით — კუანდო-კუბანგოს პროვინცია. კუნენეს პროვინციის სამხრეთში გადის სახელმწიფო საზღვარი ანგოლასა და ნამიბიას შორის. კუნენეს პროვინციაში მიედინება მდინარე კუნენე, რომელზეც ასევე გადის სახელმწიფო საზღვარი ანგოლასა და ნამიბიას შორის. კუნენეს პროვინციის ფართობი შეადგენს 89 342 კმ²-ს.

## ისტორია 
1970-იანი წლების მეორე ნახევრიდან დაწყებული 1980-იანი წლების ბოლომდე კუნენეს პროვინცია იყო მეზობელი ნამიბიელი პარტიზანების საყრდენი ბაზა, რის გამოც ის მრავალჯერ განიცდიდასამხრეთ აფრიკის რესპუბლიკის ჯარის თავდასხმებს.

## მოსახლეობა 
2014 წლის აღწერის მონაცემების თანახმად კუნენეს პროვინციის მოსახლეობის რაოდენობა შეადგენს 965 288 ადამიანს.

## ადმინისტრაციული დაყოფა 
* კაჰამა (Cahama)
* კვანიამა (Cuanhama)
* კუროკა (Curoca)
* კუველაი (Cuvelai)
* ნამაკუნდე (Namacunde)
* ომბაჯა (Ombadja)

## რესურსები ინტერნეტში
* Official website of province governor 
* Information on this province at the Angolan ministry for territorial administration 
* Information on this province at *Info Angola* 
* Province geographical info at geoview.info

## სქოლიო
კატეგორია:ანგოლის პროვინციები
სლავა ფეტელავა

**სლავა ფეტელავა** (დ. 14 იანვარი 1965, სოფელი ფიჩორი, გალის რაიონი) — ეკონომისტი, იურისტი. ეკონომიკის დოქტორი 2015 წლიდან კონკურენციის სააგენტოს უფროსი.

## ბიოგრაფია
დაიბადა გალის რაიონის სოფელ ფიჩორში. დაამთავრა თბილისის სახელმწიფო უნივერსიტეტის ეკონომიკის ფაკულტეტი 1989 წელს; პაატა გუგუშვილის სახელობის უნივერსიტეტის იურიდიული ფაკულტეტი 2005 წელს; 2007–2008  წლებში გრიგოლ რობაქიძის სახელობის უნივერსიტეტის ბიზნესისა და მართვის ფაკულტეტის დოქტორანტურა.

1981–1982  წლებში   გალის რ/ნ, სოფ. სიდის ჩაის საბჭოთა მეურნეობის მეველე, პლანტაციის მუშა; 1989 წელს გალის რ/ნ, სოფ. ფიჩორის მეციტრუსეობის საბჭოთა მეურნეობის ეკონომისტი; 1993 წელს საქართველოს მეცნიერებათა ეროვნული აკადემიის პაატა გუგუშვილის ეკონომიკის ინსტიტუტის უმცროსი მეცნიერ თანამშრომელი; 1993–1996 — საქართველოს ეკონომიკის სამინისტროს წამყვანი სპეციალისტი, განყოფილების უფროსი, სამმართველოს უფროსის მოადგილე, სამმართველოს უფროსი; 1997–2005 — საქართველოს სახელმწიფო ანტიმონოპოლიური სამსახურის უფროსის მოადგილე; 2001 წელს საქართველოს სახელმწიფო ანტიმონოპოლიური სამსახური - სამსახურის უფროსის მოვალეობის შემსრულებელი; 2005–2010 წლებში საქართველოს ეკონომიკური განვითარების სამინისტროს სახელმწიფო საქვეუწყებო დაწესებულების თავისუფალი ვაჭრობისა და კონკურენციის სააგენტოს კონკურენციის კანონმდებლობის დაცვის სამმართველოს უფროსი; 2010 წელს სსიპ თავისუფალი ვაჭრობისა და კონკურენციის სააგენტოს სპეციალისტი; 2008 წლიდან გრიგოლ რობაქიძის უნივერსიტეტის ბიზნესის და მართვის სკოლის ასისტენტ პროფესორი, ასოცირებული პროფესორი;

2010–2011 წლებში სსიპ თავისუფალი ვაჭრობისა და კონკურენცის სააგენტოს კონკურენციის დაცვის სამმართველოს უფროსი; 2012–2014 წლებში სსიპ კონკურენციისა და სახელმწიფო შესყიდვების სააგენტოს კონკურენციის დეპარტამენტის ბაზრის ანალიზის სპეციალისტი; 2014 წელს სსიპ კონკურენციის სააგენტოს კონკურენციის დეპარტამენტის პირველი კატეგორიის მრჩეველის მოვალეობის შემსრულებელი, პირველი კატეგორიის მრჩეველი; 2014–2015 წლებში სსიპ კონკურენციის სააგენტოს კონკურენციის დეპარტამენტის უფროსის მოვალეობის შემსრულებელი; 2015 წლიდან სსიპ კონკურენციის სააგენტოს კონკურენციის დეპარტამენტის უფროსი. ჰყავს მეუღლე და სამი შვილი.

## რესურსები ინტერნეტში
* სლავა ფეტელავა — ბიოგრაფიული ლექსიკონი

კატეგორია:დაბადებული 14 იანვარი
კატეგორია:დაბადებული 1965
კატეგორია:ქართველი ეკონომისტები
კატეგორია:ქართველი იურისტები
The Strokes

**The Strokes** — ამერიკული როკ ჯგუფი, რომელიც ჩამოყალიბდა 1998 წელს ნიუ-იორკში. ჯგუფში შედიან: ჯულიან კასაბლანკასი (ვოკალი), ნიკ ვალენსი (გიტარა, კლავიშებიანი საკრავები, მეორე ვოკალი), ალბერტ ჰემონდ უმცროსი (გიტარა, კლავიშებიანი საკრავები, მეორე ვოკალი), ნიკოლაი ფრაიტური (ბას-გიტარა) და ფაბრიციო მორეტი (დასარტყმელი ინსტრუმენტები). The Strokes-ს ხშირად მოიხსენიებენ 60-იანი წლების გარაჟ-როკის გამომცოცხლებლებად. 

თავდაპირველად ჯგუფმა მოღვაწეობა ნიუ-იორკის სამხრეთ-აღმოსავლურ ნაწილში დაიწყო და მალევე დაიმსახურა ადგილობრივი მოსახლეობის მოწონება. მათი სადებიუტო EP-მ, The Modern Age-მა (2001), ბრიტანული პრესისგან თაყვანისცემა დაიმსახურა. „The Strokes-ის მინიმალისტურმა მელოდიებმა, სიმღერების ლაკონიურმა სტილმა და სპარტანულმა მუსიკალურმა პროდიუსირებამ – რაც სუფთა ჰაერივით საჭირო იყო ადრეული 21-ე საუკუნის როკ-მუსიკაში – შთააგონა მსმენელთა ტალღა, მანამ, სანამ მათი პირველი ალბომი შეიქმნებოდა“, წერს Encyclopedia Britannica. 

ჯგუფის პირველმა ალბომმა *Is This It*, რომელიც 2001 წელს გამოვიდა, მოიპოვა დიდი პოპულარობა. ჟურნალი როლინგ სტოუნის ყველა დროის საუკეთესო 100 დებიუტ ალბომს შორის დაიკავა მერვე ადგილი. მან აგრეთვე ამავე ჟურნალის 2000-იანი წლების 100 საუკეთესო ალბომის სიაში მეორე ადგილი დაიკავა , 199-ე ადგილი პოზიცია დაიკავა როლინგ სტოუნის 500 საუკეთესო ალბომს შორის, ხოლო NME-მ დაასახელა საუკეთესო 500 ალბომს შორის მეოთხე ნომრად. 

## წევრები 
* ჯულიან კასაბლანკასი – ვოკალი (1998 წლიდან)
* ნიკ ვალენსი – გიტარა, კლავიშებიანი საკრავები, მეორე ვოკალი (1998 წლიდან)
* ალბერტ ჰემონდ უმცროსი – გიტარა, კლავიშებიანი საკრავები, მეორე ვოკალი (1998 წლიადნ)
* ნიკოლაი ფრაიტური – ბას-გიტარა (1998 წლიდან)
* ფაბრიციო მორეტი – დასარტყმელი ინსტრუმენტები (1998 წლიდან)

## დისკოგრაფია 
* *Is This It* (2001)
* *Room on Fire* (2003)
* *First Impressions of Earth* (2006)
* *Angles* (2011)
* *Comedown Machine* (2013)
* *The New Abnormal* (2020)

## რესურსები ინტერნეტში
* 
*

## სქოლიო
კატეგორია:ამერიკული როკ-ჯგუფები
კატეგორია:ამერიკული ინდი როკ-ჯგუფები
კატეგორია:1998 წელს ჩამოყალიბებული ჯგუფები
კატეგორია:RCA Records-ის შემსრულებლები
კატეგორია:Rough Trade Records-ის შემსრულებლები
მესამე თაობა (ტელესერიალი)

**„მესამე თაობა“** — ქართული თინეიჯერული და ახალგაზრდული სერიალი, რომელიც „ფორმულა კრეატივმა“ გადაიღო 2008 წელს პირველი არხისთვის. სერიალი გადიოდა ყოველდღე შაბათ-კვირის გარდა 17:00. 

## სიუჟეტი
სერიალის მთავარი თემაა სტუდენტები, საუნივერსიტეტო ცხოვრება-სწავლა, შემოქმედება, გართობა და დასვენება. სიტუაცია ვითარდება უცხოელი სტუდენტი გოგონას გარშემო, რომელიც საერთაშორისო გაცვლითი პროგრამით სწავლობს საქართველოში და ცხოვრობს ამავე პროგრამით უცხოეთში წასული ქართველი სტუდენტის ოჯახში.

## გადაღება
„ფორმულა კრეატივი“ სერიალისთვის ამზადებდა დეკორაციას და გადაღება მიმდინარეობდა სხვადასხვა პავილიონებში, ერთ-ერთი იყო უნივერსიტეტის აუდიტორია.

კატეგორია:2008 წლის ქართული ტელესერიალები
უილის პროვინცია

**უილის პროვინცია** () — პროვინცია ანგოლის სამხრეთ-დასავლეთში. ადმინისტრაციული ცენტრი — ქალაქი ლუბანგო. ფართობი — 75 002 კმ².

## გეოგრაფია 
thumb|right|275პქ|იესო ქრისტეს ქანდაკება ქალაქ ლუბანგოში
უილის პროვინცია მდებარეობს ანგოლის სამხრეთ-დასავლეთში. ჩრდილოეთით ესაზღვრება ბენგელის და უამბოს პროვინციებს, აღმოსავლეთით — ბიეს და კუანდო-კუბანგოს პროვინციებს, სამხრეთით — კუნენეს პროვინციას, დასავლეთით — ნამიბეს პროვინციას.

## მოსახლეობა 
2014 წლის აღწერის მონაცემების თანახმად უილის პროვინციის მოსახლეობის რაოდენობა შეადგენს 2 497 422 ადამიანს.

## ადმინისტრაციული დაყოფა 
ადმინისტრაციული თვალსაზრისით უილის პროვინცია დაყოფილია 14 მუნიციპალიტეტად:
* კაკონდა (Caconda)
* კაკულა (Cacula)
* კალუკემბე (Caluquembe)
* შიანჟე (Chiange)
* შიბია (Chibia)
* შიკომბა (Chicomba)
* შიპინდო (Chipindo)
* კუვანგო (Cuvango)
* უმპატა (Humpata)
* ჟამბა (Jamba)
* ლუბანგო (Lubango)
* მატალა (Matala)
* კილენგეში (Quilengues)
* კიპუნგო (Quipungo)

## რესურსები ინტერნეტში
* Official website of province governor 
* Information on this province at the Angolan ministry for territorial administration 
* Information on this province at *Info Angola* 
* Province geographical info at geoview.info

## სქოლიო
კატეგორია:ანგოლის პროვინციები
ნამიბეს პროვინცია

**ნამიბეს პროვინცია** () — პროვინცია ანგოლაში. პორტუგალიელების ბატონობის პერიოდში ნამიბეს პროვინციას ერქვა *მოსამედიში*. ადმინისტრაციული ცენტრი — ქალაქი ნამიბე.

## გეოგრაფია 
ნამიბეს პროვინცია მდებარეობს ანგოლის უკიდურეს სამხრეთ-დასავლეთში. მას ჩრდილოეთიდან ესაზღვრება ბენგელის პროვინცია, აღმოსავლეთიდან — უილის პროვინცია, სამხრეთ-აღმოსავლეთიდან — კუნენეს პროვინცია. ნამიბეს პროვინციის სამხრეთით გადის სახელმწიფო საზღვარი ანგოლასა და ნამიბიას შორის. დასავლეთიდან მის ტერიტორიას გარს ერტყმის ატლანტის ოკეანის წყლები.

პროვინციის ფართობი შეადგენს 58 137 კმ²-ს. ნამიბეს პროვინციის ტერიტორიის მნიშვნელოვან ნაწილზე მდებარეობს ნამიბის უდაბნო. ამ პროვინციის ტერიტორიაზე მდებარეობს იონის ეროვნული პარკი ფართობით 15 150 კმ² — ანგოლის მსხვილი ბუნებრივი რეზერვატი.

## მოსახლეობა 
2014 წლის აღწერის მონაცემების თანახმად ნამიბეს პროვინციის მოსახლეობის რაოდენობა შეადგენს 495 326 ადამიანს. პროვინციაში ძირითადად ცხოვრობენ ჰერეროს და კოისანის ხალხის წარმომადგენლები.

## ადმინისტრაციული დაყოფა 
* ნამიბე (Namibe)
* ბიბალა (Bibala)
* ვირეი (Virei)
* კამუკუიო (Camucuio)
* ტომბუა (Tômbua)

## რესურსები ინტერნეტში
* Official website of province governor 
* Information on this province at the Angolan ministry for territorial administration 
* Information on this province at *Info Angola* 
* Province geographical info at geoview.info

## სქოლიო
კატეგორია:ანგოლის პროვინციები
А́

**А́**, **а́** — კირილური დამწერლობის ასო „А“ დიაკრიტიკული ნიშანი — აკუტით. გამოიყენება კირილური დამწერლობის ზოგიერთ ენაში.

## დამატებითი ინფორმაცია
აღნიშნული გრაფემა გამოიყენება მაშინ, როდესაც სიტყვაში უნდათ А ხმოვანზე გააკეთონ ინტონაციის გამახვილება.

## კოდების ცხრილი 
აღნიშნული გრაფემა წარმოადგენს, ორი გრაფემის, „A“-სა და „აკუტი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:

კატეგორია:კირილური ასოები
უამბოს პროვინცია

**უამბოს პროვინცია** () — პროვინცია ანგოლაში. პროვინციის ადმინისტრაციული ცენტრია — ქალაქი უამბო.

## გეოგრაფია 
thumb|right|275px|დროებითი ხიდი ქალაქ უკუმასა და ქალაქ უამბოს შორის არსებულ ავტოგზაზე
უამბოს პროვინცია მდებარეობს ანგოლის ცენტრალურ ნაწილში, 450 კმ-ით სამხრეთ-აღმოსავლეთით ქვეყნოს დედაქალაქ ლუანდიდან. პროვინციის ფართობი შეადგენს 34 274 კმ²-ს. აღმოსავლეთით ესაზღვრება ბიეს პროვინციას, სამხრეთით — უილის პროვინციას, დასავლეთით — ბენგელის პროვინციას, ჩრდილო-დასავლეთით — სამხრეთ კვანზის პროვინციას.

გეოლოგიური თვალსაზრისით უამბოს პროვინციის ტერიტორია წარმოადგენს ცალკეული მთიანი მასივების ამაღლებულ ადგილებს, რომელთაგან ერთ-ერთია ზღვის დონიდან ანგოლის ყველაზე უფრო მაღალი წერტილი — მოკოს მთა (2619 მეტრი). დაბლობი ტერიტორიებისთვის, რომლებიც არ მიეკუთვნებიან მაღალმთიანეთს, დამახასიათებელია ხშირი ბალახით დაფარული სტეპები. მიუხედავად იმისა, რომ უამბოს პროვინცია გეოგრაფიულად მდებარეობს ტროპიკულ ზონაში, იქ ჰაერის წლის საშუალო ტემპერატურა შეადგენს დაახლოებით 22 °C-ს (ზამთრის პერიოდში შეიძლება დაეცეს +5 °C — +8 °C-მდე). ყოველწლიურად მოსული ნალექების რაოდენობა მერყეობს 800 მმ-სა და 1600 მმ-ს შორის. ექსტენსიურმა ხის ჭრამ, ასევე ათწლოულობით მიმდინარე დამანგრეველმა სამოქალაქო ომმა (1975—2002 წლები), გამოიწვია უამბოს რეგიონის ტყის სიმდიდრის განადგურება.

## მოსახლეობა 
2014 წლის აღწერის მონაცემების თანახმად უამბოს პროვინციის მოსახლეობის რაოდენობა შეადგენს 2 019 555 ადამიანს. მოსახლეობის 55 % ცხოვრობს ქალაქებში, ხოლო 22 %-ზე მეტი 5 წლამდე ასაკის ბავშვებია.

## ადმინისტრაციული დაყოფა 
* უამბო (Huambo)
* ბაილუნდო (Bailundo)
* ეკუნია (Ekunha)
* კაალა (Caála)
* კატჩუნგო (Catchiungo)
* ლონდიმბალე (Londuimbale)
* ლონგონჟო (Longonjo)
* მუნგო (Mungo)
* ტჩიკალა-ტჩოლოანგა (Tchicala-Tcholoanga)
* ტჩინდჯენჯე (Tchindjenje)
* უკუმა (Ucuma)

## ეკონომიკა 
ადგილობრივი მოსახლეობისათვის დამახასიათებელია სოფლის მეურნეობის ექსტენსიური წარმართვა, რომელსაც თან ახლავს ტყის ბარბაროსული გადაწვა.

## რესურსები ინტერნეტში
* Official website of province governor 
* Information on this province at the Angolan ministry for territorial administration 
* Information on this province at *Info Angola* 
* *Huambo Digital*, a web page of the Association *Anaphua* (Friends of Huambo), in Portuguese 
* The weather in Huambo 
* Angola.uk.org 
* Web page of *Development Workshop*, an international development organization based in Huambo and Luanda
* Province geographical info at geoview.info

## სქოლიო
კატეგორია:ანგოლის პროვინციები
კონსელეირუ-პენა

**კონსელეირუ-პენა** () — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 972 მეტრზე. მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ აიმორესის შემადგენლობაში.

2010 წლის მონაცემებით, მოსახლეობა 22 242 ადამიანს შეადგენდა, მოსახლეობის სიმჭიდროვე 14.99 კმ²-ზე. ფართობი 1 483 884 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
ნინო ტატიშვილი

**ნინო ტატიშვილი-ყიფიანი** (დ. 1867 — გ. 1937, ქვიშხეთი) — ქართველი საზოგადო მოღვაწე, მწერალი, მთარგმნელი.

## ბიოგრაფია 
ნინო ბეჟანის ასული ყიფიანი დაიბადა 1867 წელს. იყო დიდი სახელმწიფო მოღვაწის - დიმიტრი ყიფიანის შუათანა ვაჟის, ცნობილი მსახიობისა და საზოგადო მოღვაწის კონსტანტინე ყიფიანის მეუღლე. მათ შვილები არ ჰყოლიათ.

ნინო ტატიშვილი-ყიფიანი იყო მწერალი და მთარგმნელი. აქტიურად მონაწილეობდა ჟურნალ ,,ნაკადულის" დაარსებაში, აგრეთვე სხვა საზოგადოებრივ საქმიანობაში. 
მან სიცოცხლეშივე დიმიტრი ყიფიანის სახლი ქვიშხეთში, სადაც თავად ცხოვრობდა, გადასცა მწერალთა კავშირს. ამჟამად ამ სახლში ქვიშხეთის დიმიტრი ყიფიანის სახლ-მუზეუმია
განთავსებული.

200px|მინი|მარცხნივ|ნინო ყიფიანის საფლავი ქვიშხეთში
ნინო ტატიშვილი გარდაიცვალა 1937 წელს, ქვიშხეთში. დაკრძალულია ქვიშხეთში, ყიფიანების საგვარეულო ეკლესიის ეზოში.

## ლიტერატურა 
* თამარ მიქაძე, სოფიო ისაკაძე. დიმიტრი ყიფიანი და მისი შთამომავალნი. გამომცემლობა ,,სპეკალი", თბილისი, 2016, გვ. 54.

კატეგორია:ქართველი საზოგადო მოღვაწეები
კატეგორია:დაბადებული 1849
კატეგორია:გარდაცვლილი 1937
კატეგორია:დიმიტრი ყიფიანი
ზაირეს პროვინცია

**ზაირეს პროვინცია** () — პროვინცია ანგოლაში, რომლის ადმინისტრაციული ცენტრია — ქალაქი მბანზა-კონგო.

## გეოგრაფია 
ზაირეს პროვინცია მდებარეობს ანგოლის უკიდურეს ჩრდილო-დასავლეთში. მისგან სამხრეთით მდებარეობს ბენგოს პროვინცია, აღმოსავლეთით — უიჟეს პროვინცია. ზაირეს პროვინციის ჩრდილოეთით გადის სახელმწიფო საზღვარი ანგოლასა და კონგოს დემოკრატიულ რესპუბლიკას შორის, დასავლეთიდან გარს ერტყმის ატლანტის ოკეანის წყლები.

პროვინციის ფართობი შეადგენს 40 130 კმ²-ს. ზაირეს პროვინცია მდებარეობს ჩრდილოეთით მდინარე კონგოს და სამხრეთით მდინარე ლოჟეს ხეობებს შორის. მისი ტერიტორია ოკეანის სანაპიროდან აფრიკის კონტინენტის სიღრმეში შედის 300 კმ-ზე.

## მოსახლეობა 
2014 წლის აღწერის მონაცემების თანახმად ზაირეს პროვინციის მოსახლეობის რაოდენობა შეადგენს 594 428 ადამიანს.

## ადმინისტრაციული დაყოფა 
ადმინისტრაციული თვალსაზრისით პროვინცია დაყოფილია 6 მუნიციპალიტეტად:
* მბანზა-კონგო (M'Banza Kongo)
* სოიო (Soyo)
* ტომბოკო (Tomboco)
* ნზეტო (N'Zeto)
* ნოკი (Noqui)
* კუიმბა (Cuimba)

## ეკონომიკა 
ზაირეს პროვინციის მეურნეობის საფუძველია სოფლის მეურნეობა და სასარგებლო წიაღისეულის მოპოვება, ასევე თევზჭერა. პროვინციაში მუშავდება ნავთობის, რკინის მადნის, ფოსფატების, ტყვიის, თუთიის საბადოები. სოფლის მეურნეობის სფეროში განვითარებულია მეცხოველეობა, ყავის, ციტრუსოვანი კულტურების, ანანასის, აკაჟუს თხილის, ბრინჯის, სოიას მოყვანა. ასევე არსებობს სამშენებლო მასალების დამამზადებელი საწარმოები.

## რესურსები ინტერნეტში
* Provincial Government of Zaire 
* Province geographical info at geoview.info

## სქოლიო
კატეგორია:ანგოლის პროვინციები
კურტ კოფკა

**კურტ კოფკა** ( დ. 18 მარტი, 1886, ბერლინი — გ. 22 ნოემბერი, 1941, ნორტჰემპტონი) — გერმანელ-ამერიკელი ფსიქოლოგი. მაქს ვერთჰაიმერსა და ვოლფგანგ კელერთან ერთად ითვლება გეშტალტფსიქოლოგიის ერთ-ერთ შემქნელად. ამავე დროს თანამშრომლობდა ვიგოტსკის წრის საბჭოთა მკვლევარებთან, რომლებთანაც აკავშირებდა პირადი ნაცნობობა და ერთბლივ კვლევით პროექტებში მონაწილეობა. მისი შრომები არაერთხელ იქნა გამოქვეყნებული რუსულ ენაზე 1920-1930-იან წლებში. 

დაიბადა ბერლინში, იურისტ ემილ კოფკასა და ლუიზა ლევის ოჯახში. სწავლობდა ბერლინის უნივერსიტეტში კარლ შტუმპფთან, 1909 წელს მიიღო ფილოსოფიის დოქტორის ხარისხი. შემდგომში წელიწადი სწავლობდა შოტლანდიაში, ედინბურგის უნივერსიტეტში. სწავლის დამთავრების შემდეგ მუშაობდა ფრანკფურტის უნივერსიტეტში; 1911 წელს გახდა ქალაქ გისენის უნივერსიტეტის პრივატ-დოცენტი, სადაც კელერთან ერთად მონაწილეობდა ვერტჰაიმერის ექსპერიმენტებში, რომლებიც მოძრაობის აღქმის საკითხებს სწავლობდნენ. 1918 წელს გახდა უნივერსიტეტის პროფესორი და ამ თანამდებობაზე მუშაობდა 1924 წლამდე. 1921 წელს ვერტჰაიმერსა და კელერთან ერთად დააარსა ჟურნალი „Psychologische Forschung“ (ფსიქოლოგიური გამოკვლევა).

1924 წლიდან მუშაობდა ამერიკის უნივერსიტეტებში, იყო კორნელის, ჩიკაგოსა და უისკონსინის უნივერსიტეტების პროფესორი. 1927 წელს დაიკავა პროფესორის თანამდებობა სმიტის კოლეჯში (ნორტჰემპტონი). 1932 წელს (გაზაფხული-ზაფხული) მონაწილეობა მიიღო ალექსანდრე ლურიას შუა აზიის ექსპედიციაში. 1939 წლიდან კურტ კოფკა ოქსფორდის უნივერსიტეტის პროფესორია.

ნაშრომში „ფსიქიკური განვითარების საფუძვლები“ გამოიყენა გეშტალტ-ფსიქოლოგიის მეთოდები ბავშვის ფსიქიკური განვითარების შესწავლისათვის. კოფკას მთავარი შრომაა „გეშტალტ-ფსიქოლოგიის პრინციპები“ (1935).

## შრომები 
* Zur Analyse der Vorstellungen und ihrer Gesetze, 1912
* Die Grundlagen der psychischen Entwicklung, 1921
* Perception: An Introduction to the Gestalt Theory, 1922 - სტატია ჟურნალში „Psychological Bulletin”, № 19.
* Principles of Gestalt Psychology, 1935).
## რესურსები ინტერნეტში 
* Gestalt Psychology
* Classics in the History of Psychology
* Kurt Koffka - Cofounds Gestalt psychology, Applies Gestalt principles to child development  Read more: Kurt Koffka - Cofounds Gestalt psychology, Applies Gestalt principles to child development - Social Perception, Max Wertheimer, Experimental, and Research - JRank Articles http://psychology.jrank.org/pages/361/Kurt-Koffka.html#ixzz4JOavUD3B
* International Encyclopedia of the Social Sciences | 1968

## სქოლიო
კატეგორია:დაბადებული 1886
კატეგორია:ბერლინში დაბადებულები
კატეგორია:გარდაცვლილი 1941
კატეგორია:გერმანელი ფსიქოლოგები
კატეგორია:ამერიკელი ფსიქოლოგები
ბიეს პროვინცია

**ბიეს პროვინცია** () — პროვინცია ანგოლაში, რომლის ადმინისტრაციული ცენტრია — ქალაქი კუიტო. პროვინციის ფართობი შეადგენს 70 314 კმ²-ს.

## გეოგრაფია 
ბიეს პროვინცია მდებარეობს ქვეყნის ცენტრში. ჩრდილოეთში ის ესაზღვრება ზაირეს პროვინციას, დასავლეთით სამხრეთ კვანზის და უამბოს პროვინციებს, აღმოსავლეთით — სამხრეთ ლუნდის და მოშიკოს პროვინციებს, სამხრეთით — უილას და კუანდო-კუბანგოს პროვინციებს.

## მოსახლეობა 
2014 წლის აღწერის მონაცემების თანახმად ბიეს პროვინციის მოსახლეობის რაოდენობა შეადგენს 1 455 255 ადამიანს.

## ადმინისტრაციული დაყოფა 
ადმინისტრაციული თვალსაზრისით პროვინცია დაყოფილია 9 მუნიციპალიტეტად:
* ანდულო (Andulo)
* კამაკუპა (Camacupa)
* კატაბოლა (Catabola)
* კუემბა (Cuemba)
* კუიტო (Kuito)
* კუნინგა (Cunhinga)
* ნიარეა (Nharea)
* შინგუარი (Chinguar)
* შიტემბო (Chitembo)

## ეკონომიკა 
ბიეს პროვინციაში მთავარი სასოფლო-სამეურნეო კულტურებია შაქრის ლერწამი, ბრინჯი და ყავა.

## რესურსები ინტერნეტში
* Official website of province governor 
* Information on this province at the Angolan ministry for territorial administration 
* Information on this province at *Info Angola* 
* US government statistics from 1988
* Province geographical info at geoview.info

## სქოლიო
კატეგორია:ანგოლის პროვინციები
ხრისტიან დე ვეტა

**ხრისტიან დე ვეტა** ( ; დ. 7 ოქტომბერი, 1854, ორანჟის თავისუფალი სახელმწიფო — გ. 5 თებერვალი, 1922, დევეტსდორფი) — სამხრეთ აფრიკელი პოლიტიკოსი, გენერალი ბურების მეორე ომში.

## ბიოგრაფია
დე ვეტა წარმოშობით იყო ჰუგენოტების ოჯახიდან. 1889–1898 წლებში იყო ორანჟის თავისუფალი სახელმწიფოს პარლამენტის წევრი. ბურების მეორე ომის დასაწყისში იგი არნოლდ კრონიეს დანაყოფში კომენდანტის ასისტენტად დანიშნეს. 1900 წელს ბრიტანელების წინააღმდეგ ბრძოლაში გამოჩენილი სიმამაცისა და გამჭრიახობისათვის იგი ორანჟის არმიის მეთაური ხდება. 1900 წლის 24 ნოემბერს ერთ-ერთ ბრძოლაში მან ტყვედ ჩაიგდო 450 ბრიტანელი. 1901 წლის 25 დეკემბერს მან ხელში ჩაიგდო ბრიტანელთა ბანაკი. ხრისტიანის ძმა პიტერ დე ვეტა ასევე ბურების გენერალი იყო, მაგრამ ერთ-ერთ ბრძოლაში ტყვედჩავარდნილი მოგვიანებით ბრიტანელებს შეუერთდა და იბრძოდა თავისი ძმის წინააღმდეგ. მიუხედავად ხრისტიანის წარმატებებისა 1902 წლის 11 მაისს იგი იძულებული გახდა იაკობ დე ლა რეისა და ლუი ბოტასთან ერთად ევროპულ ემიგრაციაში წასულიყო. 1907 წელს ხრისტიან დე ვეტა დაბრუნდა სამშობლოში და სოფლის მეურნეობის მინისტრის პოსტი დაიკავა. პირველ მსოფლიო ომში იგი ცდილობდა მოეწყო გერმანელების მხარდასაჭერად აჯანყება. ამის გამო იგი 1914 წელს მთავრობამ 6 წლით დააპატიმრა.

## ლიტერატურა
*Der Kampf zwischen Bur und Brite – Der dreijährige Krieg. (Leipzig, 1902)

კატეგორია:დაბადებული  7 ოქტომბერი
კატეგორია:დაბადებული 1854
კატეგორია:გარდაცვლილი 5 თებერვალი
კატეგორია:გარდაცვლილი 1922
კატეგორია:სამხედრო მოღვაწეები
კატეგორია:სამხრეთ აფრიკის რესპუბლიკის პოლიტიკოსები
Commodore 64 Games System

**Commodore 64 Games System** (აბრევიატურა **C64GS**) — კარტრიჯული მესამე თაობის სახლის ვიდეო თამაშების კონსოლი Commodore 64-ის სახლის კომპიუტერების სერიიდან. აწაროებდა კომპანია Commodore International. გამოვიდა 1990 წლის დეკემბრის თვეში, იმ პერიოდში, როდესაც ბაზარზე დომინირებდნენ Nintendo-სა და Sega-ს სათამაშო კონსოლები. 

იგი გამოიცა მხოლოდ ევროპაში — დიდ ბრიტანეთსა და გერმანიაში, თუმცა კომერციულად წარუმატებელი აღმოჩნდა. ამის მიზეზი იყო ის, რომ, ჟურნალ „Zzap 64“-მა გამოსვლიდან 2 თვით ადრე განაცხადა, რომ C64GS-ის გამოცემისთანავე მასზე ხელმისაწვდომი იქნებოდა 100 თამაში, თუმცა გამოსვლის შემდეგ თამაშების რაოდენობა 28-ს არ აღემატებოდა, რომელთაგანაც, მხოლოდ და მხოლოდ 9 იყო ექსკლუზივი. აგრეთვე კიდევ ერთი მიზეზი მოძველებული ტექნიკური მახასიათებლები იყო, რამაც ვერ უზრუნველყო კონკურენცია გაეწია ბაზარზე Super Nintendo Entertainment System-სა და Sega Mega Drive-ისთვის. 

საერთო ჯამში კომპანიამ აწარმოა 80,000 ეგზემპლარი, საიდანაც მხოლოდ 20,000 გაიყიდა. C64-ს თან მოჰყვებოდა 4 თამაში: „Fiendish Freddy's Big Top O'Fun“, „International Soccer„, „Flimbo's Quest“ და „Klax“. 
 
## იხილეთ აგრეთვე
*Commodore 64
*Commodore MAX Machine

## რესურსები ინტერნეტში
* ; ედ სტუ, ჟურნალი „Zzap 64“, 66-ე ნომერი, ოქტომბერი, 1990
* ; ინფორმაცია და სურათები ბო ზიმერმანის კოლექციიდან
* ; C64GS-ის გალერეა

## სქოლიო
კატეგორია:სახლის ვიდეო თამაშების კონსოლები
კატეგორია:მესამე თაობის ვიდეო თამაშების კონსოლები
კატეგორია:Commodore 64
კატეგორია:1990 წელს წარმოდგენილი პროდუქტები
კატეგორია:1990-იანების სათამაშოები
ბენგოს პროვინცია

**ბენგოს პროვინცია** () — პროვინცია ანგოლაში, რომლის ადმინისტრაციული ცენტრია — ქალაქი კაშიტო. ბენგოს პროვინციის ფართობი შეადგენს 31 371 კმ²-ს.

## გეოგრაფია 
ბენგოს პროვინციას ჩრდილოეთიდან ესაზღვრება ზაირეს პროვინცია, ჩრდილო-აღმოსავლეთიდან — უიჟეს პროვინცია, აღმოსავლეთიდან — ჩრდილოეთ კვანზის პროვინცია, სამხრეთიდან და სამხრეთ-აღმოსავლეთიდან — სამხრეთ კვანზის პროვინცია, დასავლეთიდან ლუანდის პროვინცია, დასავლეთით მას გარს ერტყმის ატლანტის ოკეანის წყლები. ბენგოს პროვინციაში მდებარეობს კისამას ეროვნული პარკი და კიბინდას ტყე.

## მოსახლეობა 
2014 წლის აღწერის მონაცემების თანახმად ბენგოს პროვინციის მოსახლეობის რაოდენობა შეადგენს 356 641 ადამიანს.

## ადმინისტრაციული დაყოფა 
ადმინისტრაციული თვალსაზრისით პროვინცია დაყოფილია 6 მუნიციპალიტეტად:
* ამბრიზი (Ambriz)
* ბულა-ატუმბა (Bula-Atumba)
* დანდე (Dande)
* დემბოში (Dembos)
* ნამბუანგონგო (Nambuangongo)
* პანგო-ალუკემი (Pango Aluquém)

## რესურსები ინტერნეტში
* Official website of province governor 
* Information on this province at the Angolan ministry for territorial administration 
* Information on this province at *Info Angola* 
* 
* US government statistics from 1988
* Map of communes in Bengo  from Info-Angola
* Defence Minister's visit 
* Province geographical info at geoview.info

## სქოლიო
კატეგორია:ანგოლის პროვინციები